भारतीय सेना का मुख्य उद्देश्य उरी हमले का बदला लेना था, जिसमें हमारी सेना सफल रही, यह बात देश के लिए महत्वपूर्ण थी,न कि कार्यवाही को दिखाना। सेना के साथ अजित डोभाल और सरकार को इसका श्रेय भी मिलना चाहिए। देश 25 वर्षो से आतंकवाद को झेलता आ रहा हैं, जिसके विरुद्ध यह मोर्चा खोलना जरूरी भी था। आज के दौर में आतंकवादियों के हौसले बहुत बुलंद हो चुके थे, जिस पर प्रहार कर भारतीय सेना ने 7 आतंकी कैम्पो को ध्वस्त किया और 40 के लगभग आतंकी मार गिराये, यह आतंकियों के हुक्मरानों के इरादों पर पानी फेरने वाले हो सकते हैं। उरी के बाद पाक के भ्रमित नेताओं और समर्थकों को यह समझ लेना चाहिए कि वह आतंकवाद पर अपनी नीति बदल ले वरना अब भारत नें सामरिक संयम से किनारा कर लिया हैं और विश्व के देश उसके साथ खड़े हैं, अब वह गहरा आघात पहुँचाने से नहीं हटेगा। पाक की तो नियति में यह बस गया हैं, क़ि वह बार-बार अपने ऊपर हो रहे सर्जिकल अभियान से इंकार करता आया हैं, जिससे देश के सामने और विदेशों में उसकी करतूतों की वजह से थू-थू न हो। फ़िर वह चाहे अमेरिका द्वारा ओसामा-बिन-लादेन को खोजकर मौत के घाट उतारने के वक्त हो, या 2011, 2013 और 2014 की बात हो, जब भारतीय सुरक्षा बलों नें पाक की सीमा के अंदर जाकर आतंकियों पर कार्यवाही हो। अरविंद केजरीवाल, संजय निरुपम जैसे नेताओं और सोशल- मिडिया द्वारा सेना की कार्यवाही पर सन्देह परोसने का स्वार्थ क्या हैं,यह जनता को जरूर पूछना चाहिए। क्या उन्हें सेना और देश की लोकतांत्रिक सरकार पर विश्वास नहीं हैं? विपक्ष का यह रवैया निश्चित तौर पर सेना का मनोबल गिराने वाला और अत्यंत निराशाजनक है।